CELEX: 62010CJ0263
Language: hu
Date: 2011-07-07
Title: A Bíróság (első tanács) 2011. július 7-i ítélete.#Iulian Nisipeanu kontra Direcţia Generală a Finanţelor Publice Gorj és társai.#Előzetes döntéshozatal iránti kérelem: Tribunalul Gorj - Románia.#Belső adók - EUMSZ 110. cikk - A gépjárművek első nyilvántartásba vételekor kivetett környezetszennyezési adó.#C-263/10. sz. ügy.

A Bíróság (első tanács) 2011. július 7‑i ítélete – Nisipeanu kontra Direcţia Generală a Finanţelor Publice Gorj és társai
      (C‑263/10. sz. ügy)
      „Belső adók – EUMSZ 110. cikk – A gépjárműveket az első nyilvántartásba vételükkor terhelő környezetszennyezési adó”
      1.                     Adórendelkezések – Belső adók – A gépjárműveket első belföldi nyilvántartásba vételükkor terhelő környezetszennyezési adó
            – A behozott használt gépjárművekre alkalmazandó adó, amelynek nincs megfelelője a belföldi piacon jelen lévő azonos korú
            és azonos műszaki állapotú gépjárművek vonatkozásában – Megengedhetetlenség (EUMSZ 110. cikk) (vö. 28–29. pont és a rendelkező
            rész)
      2.                     Előzetes döntéshozatalra előterjesztett kérdések – Értelmezés – Az értelmező ítéletek időbeli hatálya – Visszaható hatály
            – A Bíróság általi korlátozás – Feltételek – Az ítéletből eredő pénzügyi következmények jelentősége az érintett tagállam számára
            – Nem döntő szempont (EUMSZ 110. cikk) (vö. 32–36. pont)
      Tárgy
      
         
               Előzetes döntéshozatal iránti kérelem – Tribunalul Gorj – Előzőleg valamely más tagállamban nyilvántartásba vett használt
                  gépjárművek nyilvántartásba vétele – A gépjárműveket valamely tagállamban történő első nyilvántartásba vételükkor terhelő
                  környezetszennyezési adó – Az „első nyilvántartásba vétel időpontja” kritériumának minősítése – A nemzeti szabályozásnak az
                  EUMSZ 110. cikkel való összeegyeztethetősége – A gépjárművek bizonyos kategóriái tekintetében előírt, adófizetés alóli mentesség
                  érvényessége – A „szennyező fizet” elv esetleges alkalmazása.
               
            Rendelkező rész
      Az EUMSZ 110. cikket úgy kell értelmezni, hogy azzal ellentétes az, ha valamely tagállam a gépjárműveket az e tagállamban
         történő első nyilvántartásba vételük során terhelő környezetszennyezési adót vezet be, ha ez az adójogi intézkedés oly módon
         kerül bevezetésre, hogy kevésbé vonzóvá teszi a más tagállamokban vásárolt használt gépjárműveknek az említett tagállamban
         történő forgalomba helyezését, anélkül azonban, hogy kevésbé vonzóvá tenné az azonos korú és azonos műszaki állapotú használt
         gépjárműveknek a belföldi piacon történő vásárlását.